Una malautía, malotía u enfermedat ye una alteración de las funcions o de la salut d'un organismo vivo, animal u vechetal.

Se parla tamién de la malautía referindo-se a las alteracions de la salut, millor que d'una malautía, que desinna allora una entidat particular caracterizada por causas, simptomas y una evolución y unas posibilidaz terapeuticas propias. Tamién se gosa fer servir o termin mal, que s'emplega ta nombrar bellas enfermedaz, como o mal minchador, o mal de banzo u o mal d'alferecías.

Un malauto (d'o latín MALE HABITUS) ye una persona que ye sufrindo una malautía, sabendo cual ye u no. La mayor parte d'o tiempo este termin s'emplega pa desinnar un estato humán. Cuant a un malauto lo prene un medico u recibe atención medica, esdevién un pacient.

Tipos de malautías
Bi ha una gran diversidat de malautías, por o que se precisa una clasificación. As clasificacions d'as malautías son variadas. Una clasificación inicial puet estar:
Malautías fisicas.
Malautías infecciosas y parasitarias.
Malautías no infecciosas.
Malautías tumorals, oncolochicas u neoplasticas.
Malautías sanguinias y immunitarias.
Malautías metabolicas, endocrinas u nutricionals.
Malautías respiratorias.
Malautías cardiovasculars.
Malautías cutanias.
Malautías musclo-esqueleticas.
Malautías chenito-urinarias.
Malautías cheneticas.
Malautías dechenerativas.
Lesions.
Malautías mentals.
Malautías socials.
Malautías terminals.
Malautía